ลุ้น 8 หุ้นเทคฯวิ่งต่อ! รับ พ.ร.บ. คุ้มครองข้อมูลส่วนบุคคลเริ่มวันแรก!
ลุ้น 8 หุ้นเทคฯวิ่งต่อ! รับ พ.ร.บ. คุ้มครองข้อมูลส่วนบุคคลเริ่มใช้วันแรก! นำโดย ITEL-INSET-SECURE-VCOM-MFEC-BE8-TKC และ BBIK 
ลุ้น 8 หุ้นเทคฯวิ่งต่อ! รับ พ.ร.บ. คุ้มครองข้อมูลส่วนบุคคลเริ่มใช้วันแรก! นำโดย ITEL-INSET-SECURE-VCOM-MFEC-BE8-TKC และ BBIK
1 มิ.ย. 2565

ผู้สื่อข่าวรายงานว่า วานนี้(31พ.ค.2565) ราคาหุ้นกลุ่มที่ได้ประโยชน์จากพ.ร.บ. คุ้มครองข้อมูลส่วนบุคคล(PDPA) ซึ่งจะเริ่มมีผลบังคับใช้วันแรกวันนี้(1 มิ.ย.นี้) ปรับตัวขึ้นยกแผง ประกอบด้วยกลุ่มที่บริการจัดเก็บข้อมูล กลุ่มผู้เชี่ยวชาญความมั่นคงปลอดภัยทางไซเบอร์ และ กลุ่มบริการที่ปรึกษาด้านเทคโนโลยีดิจิทัล อาทิ ITEL,INSET,SECURE, VCOM,MFEC,BE8,TKS
โดยกฎหมายดังกล่าวนำมาใช้เพื่อให้ภาคเอกชนและภาครัฐที่เก็บรวมรวม ใช้ เปิดเผย หรือ โอนข้อมูลส่วนบุคคลในไทย เป็นไปตามมาตรการปกป้องข้อมูลของผู้อื่นจากการถูกละเมิดสิทธิส่วนตัว โดยหลักเกณฑ์หลักๆ คือต้องขอความยินยอมจาก “เจ้าของข้อมูล” ก่อนการเก็บ รวบรวม ใช้ หรือเปิดเผยข้อมูลเสมอ  
สำหรับกลุ่มที่ในฐานะความจำเป็นเก็บข้อมูลที่เป็นระบบมากขึ้นปรับตัวขึ้นแรงประกอบด้วย บริษัท อินฟราเซท จำกัด (มหาชน) หรือ INSET ราคาหุ้นปิดวานนี้(31พ.ค.65)อยู่ที่ 5.25 บาท บวก 0.20 บาท หรือ 3.96% มูลค่าซื้อขาย 89.54 ล้านบาท ,บริษัท อินเตอร์ลิ้งค์ เทเลคอม จำกัด (มหาชน) หรือ ITELราคาหุ้นปิดวานนี้อยู่ที่ 5.40 บาท บวก 0.20 บาท หรือ 3.85% มูลค่าซื้อขาย 27.09 ล้านบาท และบริษัท เทิร์นคีย์ คอมมูนิเคชั่น เซอร์วิส จำกัด (มหาชน) หรือ TKC ราคาปิดอยู่ที่ 25.50 บาท บวก 0.25 บาท หรือ 0.99% มูลค่าซื้อขาย 72.44 ล้านบาท ในฐานะความจำเป็นเก็บข้อมูลที่เป็นระบบมากขึ้น 
ส่วนกลุ่มได้รับประโยชน์ในฐานะที่มีความเชี่ยวชาญเรื่อง ความมั่นคงปลอดภัยทางไซเบอร์ หรือ  Cyber Security อาทิ บริษัท เอ็นฟอร์ซ ซีเคียว จำกัด (มหาชน) หรือ SECURE ราคาปิดวานนี้อยู่ที่  21.10 บาท บวก 1.40 บาท หรือ 7.11% มูลค่าซื้อขาย 63.71 ล้านบาท ด้านบริษัท วินท์คอม เทคโนโลยี จำกัด (มหาชน) หรือ VCOM ราคาปิดวานนี้อยู่ที่ 6.45 บาท บวก 0.45 บาท หรือ 7.50% มูลค่าซื้อขาย 8.54 ล้านบาท  และบริษัท เอ็ม เอฟ อี ซี จำกัด (มหาชน) หรือ MFEC ราคาปิดวานนี้อยู่ที่ 9.90 บาท บวก 0.50 บาท หรือ 5.32% มูลค่าซื้อขาย 34.92 ล้านบาท
ด้านกลุ่มบริการที่ปรึกษาด้านเทคโนโลยีดิจิทัล หรือ Digital Tech Consult อาทิ บริษัท เบริล 8 พลัส จำกัด (มหาชน) หรือ BE8 ราคาปิดวานนี้อยู่ที่ 52.50 บาท บวก 2.00 บาท หรือ 3.96% มูลค่าซื้อขาย 430.76 ล้านบาท  ส่วนและ บริษัท บลูบิค กรุ๊ป จำกัด (มหาชน) หรือ BBIK ราคาปิดวานนี้อยู่ที่ 70.25 บาท ลบ 0.50 บาท หรือ 0.71% มูลค่าซื้อขาย 137.90 ล้านบาท